PAGE  
5

Z A P I S N I K
32. sjednice Vijeća Mjesnog odbora Novi Retkovec,

održane 28. prosinca 2023.

u objektu mjesne samouprave Novi Retkovec, Aleja javora 23,

s početkom u 18,00 sati

NAZOČNI ČLANOVI VIJEĆA:

Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić, Igor Vukmirović, Bruno Krehula i Zrinka Lovrić.
NENAZOČNI ČLANOVI VIJEĆA: /
OSTALI NAZOČNI:
Marijan Župan, stručni savjetnik za rad tijela mjesne samouprave.

Predsjedava Ivana Ljubić, predsjednica Vijeća.

Zapisnik vodi: Marijan Župan.


Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.


Bez rasprave, većinom od 8 glasova, Vijeće prihvaća tekst Zapisnika 31. sjednice Vijeća, održane 19. prosinca 2023., bez izmjena.

Na prijedlog predsjednice Vijeće jednoglasno utvrđuje

D N E V N I   R E D
1. Prijedlog financijskog plana Mjesnog odbora Novi Retkovec za 2024.;
2. Prijedlog zaključka kojim se stavlja izvan snage Plan malih komunalnih akcija Mjesnog odbora Novi Retkovec za 2024. godinu, donesen 21. studenoga 2023.;
3. Prijedlog plana malih komunalnih akcija Mjesnog odbora Novi Retkovec za 2024.;
4. Prijedlog zaključka o prijedlozima radova za asfalterski program redovitog održavanja nerazvrstanih cesta na području Mjesnog odbora Novi Retkovec u 2024.;
5. Prijedlog zaključka o zahtjevu za povremeno korištenje prostora mjesne samouprave /Veterani 145. brigade Dubrava/;
6. Prijedlog zaključka o zahtjevu za povremeno korištenje prostora mjesne samouprave /Društvo športske rekreacije „Šport za sve“ Novi Retkovec/;
7. Prijedlog zaključka o zahtjevu za jednokratno korištenje prostora mjesne samouprave /prema zahtjevu Željka Ščurića u svrhu obiteljskog okupljanja - prva sv. pričest/;
8. Pitanja, prijedlozi i obavijesti.
Ad 1. Prijedlog financijskog plana Mjesnog odbora Novi Retkovec za 2024.
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Antonio Ljubić, Igor Vukmirović i Zrinka Lovrić.
Predsjednica, nakon što je dala na glasovanje Prijedlog financijskog plana Mjesnog odbora Novi Retkovec za 2024., a za čije donošenje je potrebna natpolovična većina svih članova Vijeća, konstatira da je Vijeće

 s 5 glasova ZA, 1 SUZDRŽANIM glasom i 3 glasa PROTIV  donijelo 
FINANCIJSKI PLAN

Mjesnog Odbora Novi Retkovec za 2024.
            (Tekst Financijskog plana prilaže se ovom Zapisniku i njegov je sastavni dio.)

Ad 2. Prijedlog zaključka kojim se stavlja izvan snage Plan malih komunalnih akcija Mjesnog odbora Novi Retkovec za 2024. godinu, donesen 21. studenoga 2023.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Antonio Ljubić, Igor Vukmirović i Zrinka Lovrić.

Nakon što je dala na glasovanje Prijedlog zaključka kojim se stavlja izvan snage Plan malih komunalnih akcija Mjesnog odbora Novi Retkovec za 2024. godinu, donesen 21. studenoga 2023., a za čije donošenje je potrebna natpolovična većina svih članova Vijeća, predsjednica utvrđuje da je Vijeće

s 5 glasova ZA, 3 SUZDRŽANA glasa i 1 glasom PROTIV  donijelo
ZAKLJUČAK 

kojim se stavlja izvan snage Plan malih komunalnih akcija 

Mjesnog odbora Novi Retkovec za 2024. godinu, donesen 21. studenoga 2023.
1. Stavlja se izvan snage Plan malih komunalnih akcija Mjesnog odbora Novi Retkovec za 2024. godinu, donijet na 30. sjednici Vijeća Mjesnog odbora Novi Retkovec, 21. studenoga 2023. KLASA: 024-08/23-003/2311, URBROJ: 251-13-11-4/002-23-6.

2. Ovaj Zaključak bit će objavljen na oglasnoj ploči u sjedištu Mjesnog odbora.

         Ad 3. Prijedlog plana malih komunalnih akcija Mjesnog odbora Novi Retkovec za 2024.
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Antonio Ljubić, Igor Vukmirović i Zrinka Lovrić.
Nakon što je dala na glasovanje Prijedlog plana malih komunalnih akcija Mjesnog odbora Novi Retkovec za 2024. godinu, a za čije donošenje je potrebna natpolovična većina svih članova Vijeća, predsjednica utvrđuje da 

Vijeće s 4 glasa ZA 1 glasom PROTIV i 4 SUZDRŽANA glasa

 nije usvojilo Prijedlog plana malih komunalnih akcija Mjesnog odbora Novi Retkovec za 2024. godinu.

Budući da na današnjoj sjednici Vijeće nije donijelo Plan malih komunalnih akcija Mjesnog odbora Novi Retkovec za 2024. godinu, predsjednica konstatira da nisu stečeni uvjeti da se raspravlja po točki 4. 
          Ad 5.   Prijedlog zaključka o zahtjevu za povremeno korištenje prostora mjesne samouprave /Veterani 145. brigade Dubrava/.
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Antonio Ljubić, Igor Vukmirović i Zrinka Lovrić.
Vijeće jednoglasno donosi
Z A K LJ U Č A K

o zahtjevu za povremeno korištenje prostora mjesne samouprave

 /Veterani 145. brigade Dubrava/
1. Veteranima 145. brigade Dubrava odobrava se povremeno korištenje prostora u objektu mjesne samouprave Novi Retkovec, Dubrava 238, svakim danom od 8,00 do 22,00 sata, izuzev onih termina koje koriste drugi korisnici ovoga prostora, kao i uz uvjet da se svaka 1. i 3. subota u mjesecu stavi na raspolaganje Vijeću Mjesnog odbora Novi Retkovec za potrebe društvenoga djelovanja, uz prethodnu najavu od najmanje 15 dana ranije.

2. Prostor iz točke 1. ovog Zaključka koristit će Veterani 145. brigade Dubrava bez naknade.

3. Veterani 145. brigade Dubrava obvezuju se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.

          Ad 6.   Prijedlog zaključka o zahtjevu za povremeno korištenje prostora mjesne samouprave /Društvo športske rekreacije „Šport za sve“ Novi Retkovec/.
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Antonio Ljubić, Igor Vukmirović i Zrinka Lovrić.
Vijeće jednoglasno donosi

Z A K LJ U Č A K

o zahtjevu za povremeno korištenje prostora mjesne samouprave /Društvo športske rekreacije „Šport za sve“ Novi Retkovec/
1. Društvu športske rekreacije „Šport za sve“ Novi Retkovec odobrava se povremeno korištenje prostora u objektu mjesne samouprave Novi Retkovec, Aleja javora 23, dvorana i uredska prostorija broj 2 svake subote u mjesecu od 10,00 – 15,00 sati.
2. Prostor iz točke 1. ovog Zaključka koristit će Društvo športske rekreacije „Šport za sve“ Novi Retkovec bez naknade.

3. Društvo športske rekreacije „Šport za sve“ Novi Retkovec obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.

          Ad 7.   Prijedlog zaključka o zahtjevu za jednokratno korištenje prostora mjesne samouprave /prema zahtjevu Željka Ščurića u svrhu obiteljskog okupljanja - prva sv. pričest/.
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Dražen Rakitničan, Antonio Ljubić, Igor Vukmirović i Zrinka Lovrić.
Vijeće jednoglasno donosi

Z A K LJ U Č A K

 o zahtjevu za jednokratno korištenje prostora mjesne samouprave

/prema zahtjevu Željka Ščurića u svrhu obiteljskog okupljanja - prva sv. pričest/
1. Željku Ščuriću, Dubrava 248, Zagreb, odobrava se jednokratno korištenje dvorane veličine 29,30 m² u objektu mjesne samouprave Novi Retkovec, Aleja javora 23, dana   14. travnja 2024. od 15,00 do 19,00 sati radi obiteljskog okupljanja - prva sv. pričest.

2. Prostor iz točke 1. ovog Zaključka koristit će Željko Ščurić uz naknadu od ​​​0,08 eura za jedan sat korištenja po 1m², te se određuje naknada od 9,38 eura bez PDV-a, odnosno 11,73 eura s PDV-om, koju je korisnik dužan platiti na račun Proračuna Grada Zagreba.

3. Željko Ščurić, obvezuje se postupati s pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.

          Ad 8. Pitanja, prijedlozi i obavijesti. 
Nije bilo javljanja po ovoj točki dnevnog reda.
     Budući da više nije bilo javljanja za riječ predsjednica zaključuje sjednicu.

Izvješće o glasanju na 32. sjednici VMO Novi Retkovec dana  28. prosinca 2023.

	Dovršeno u 18,35 sati.

KLASA: 024-08/23-003/2567
URBROJ: 251-13-11-4/002-23-2

Zagreb, 28. prosinca 2023.

Zapisnik sastavio:

Marijan Župan

PREDSJEDNICA VIJEĆA

                                                                                            Mjesnog odbora Novi Retkovec

            Ivana Ljubić


	


